nahid-hub/BLUGE-bengali-wikipedia-section-title-prediction huggingface dataset:
বেলো কয়েক বছর নিউ ইয়র্কে থেকে শিকাগো বিশ্ববিদ্যালয়'র কমিটি অন সোশ্যাল থট এর একজন অধ্যাপক হিসেবে শিকাগোতে ফিরে আসেন ১৯৬২ সালে । এই কমিটির মূল উদ্দেশ্য ছিলো মেধাবী গ্র্যাজুয়েটদেরকে অধ্যাপকদের খুব কাছে থেকে বহুমুখী কাজ করার ও শেখার সুযোগ করে দেয়া। বেলো তার প্রিয় বন্ধু দার্শনিক এলান ব্লুমের সাথে এখানে ৩০ বছরেরও বেশি সময় শিক্ষকতা করেন। 
বেলোর শিকাগোর ফিরে আসার পিছনে কিছু কারণ ছিলো এবং তিনি সেখানে তার তৃতীয় স্ত্রী সুশান গ্লাসম্যানকে নিয়ে হাইডপার্কের কাছাকাছি জায়গায় উঠেন। শিকাগো অমার্জিত,কুরুচিপূর্ণ জায়গা হলেও তার কাছে এ শহরকে প্রাণবন্ত মনে হয়েছিলো এবং তিনি মনে করতেন নিউ ইয়র্কের চাইতে আমেরিকাকে প্রতিনিধিত্ব করতে শিকাগোই বরং বেশি যোগ্য। তিনি পুরনো স্কুল বন্ধু এবং সমাজের বিভিন্ন শ্রেণীর মানুষের সাথে সম্পর্ক বজায় রাখতেন। ১৯৮২ সালের এক অনুসন্ধানে দেখা যায়, বেলোর এলাকাটি ছিলো শিকাগোর অপরাধ জগতের মূলকেন্দ্র, বেলো লেখালেখির জন্য এমন জায়গাতে বাস করাকে উপযুক্ত মনে করতেন এবং নিজের ‘বন্দুকটির সাথে লেগে থাকেন’। 
১৯৬৪ সালে হেরযগ উপন্যাস এর মাধ্যমে সেরা বিক্রির তালিকায় অন্তর্ভূক্তি পায়। বেলো একজন মধ্যবয়স্ক, সমস্যায় জর্জরিত অধ্যাপক চরিত্রকে কেন্দ্র করে গড়ে ওঠা কাহিনীর এই সেরেব্রাল উপন্যাসের এতো ব্যাপক বিক্রি দেখে অবাক হন। বেলো আবারো মানসিক অস্থিরতা আর মেধাবীদের সাথে এর সম্পর্ক নিরুপণে মনোযোগ দেন এবং রচনা করেন হামবোল্ড’স গিফট। বেলো এখানে তার প্রয়াত বন্ধু, সম-সাময়িক ও প্রতিদ্বন্দ্বী সাহিত্যিক, মেধাবী কিন্তু মানসিক বিপর্যয়গ্রস্ত ডেলমোর শোয়ার্ কে ভিত্তি করে উপন্যাসের মূল চরিত্র ভন হাম্বল্ড ফ্লেইশার সৃষ্টি করেন।তিনি ১৯৬৯ সালে আমেরিকান একাডেমি অব আর্টস এন্ড সায়েন্স এর ফেলো নির্বাচিত হন।

সঠিক অনুচ্ছেদ শিরোনাম কোনটি?
titleA. শিকাগোতে প্রত্যাবর্তন ও মধ্য-কর্মজীবন
titleB. প্রারম্ভিক জীবন
titleC. সমালোচনা, বিতর্ক এবং রক্ষণশীল সাংস্কৃতিক কর্মকান্ড
titleD. ব্যক্তিগত জীবন
উত্তর: titleA
দ্বিতীয় বৌদ্ধ মহাসঙ্গীতি অনুষ্ঠিত হয় বৈশালিতে যেটি বৌদ্ধ ভিক্ষুদের নিয়ম-শৃংখলার বিভিন্ন বিষয়ের শিথিলকরণের বিতর্ক থেকে উত্থান হয়েছিল। প্রথম বৌদ্ধ মহাসঙ্গীতিতে মূল বিনয় গ্রন্থের সংরক্ষণের যে ব্যবস্থা নেওয়া হয়েছিল, তা বৌদ্ধ ভিক্ষুদের শিথিলকরণসমূহের কারণগুলো বুদ্ধের শিক্ষার পরিপন্থী হওয়ায় দ্বিতীয় বৌদ্ধ মহাসঙ্গীতির আবির্ভাবের কারণ হয়ে উঠে।

সঠিক অনুচ্ছেদ শিরোনাম কোনটি?
titleA. তারিম বাসিন
titleB. দক্ষিণ-পূর্ব এশিয়া
titleC. ২য় বৌদ্ধ মহাসঙ্গীতি (খৃষ্ট-পূর্ব ৪র্থ শতাব্দি)
titleD. ভিয়েতনাম
উত্তর: titleC
সোভিয়েত ইউনিয়নের বিপক্ষে পেলে তার প্রথম বিশ্বকাপ ম্যাচ খেলেন। ১৯৫৮ সালের ফিফা বিশ্বকাপের প্রথম রাউন্ডের সেই ম্যাচটা ছিল প্রতিযোগিতার তৃতীয় খেলা। সেই বিশ্বকাপের সর্বকনিষ্ঠ (এবং তখন পর্যন্ত যেকোন বিশ্বকাপ খেলায় সর্বকনিষ্ঠ) খেলোয়াড় পেলের সতীর্থ ছিলেন গ্যারিঞ্চা, যিতো এবং ভাভা। ওয়েলসের বিপক্ষে কোয়ার্টার ফাইনালে করা গোলটি ছিল প্রতিযোগিতায় পেলের প্রথম এবং সেই ম্যাচের একমাত্র গোল, যার সাহায্যে ব্রাজিল সেমিফাইনালে উত্তীর্ণ হয়। ম্যাচের সময় পেলের বয়স ছিল ১৭ বছর ২৩৯ দিন, বিশ্বকাপের গোলদাতাদের মধ্যে সবচেয়ে কম।

সঠিক অনুচ্ছেদ শিরোনাম কোনটি?
titleA. জাতীয় দল ক্যারিয়ার
titleB. পরিবার
titleC. ১৯৬৬ ফিফা বিশ্বকাপ
titleD. ১৯৫৮ ফিফা বিশ্বকাপ
উত্তর: titleD
উত্তরপূর্ব সীমান্ত রেল ১২০ কিলোমিটার দীর্ঘ মাহুর-হারানগাজাও পার্বত্য বিভাগটি সংরক্ষণ করার পরিকল্পনা গ্রহণ করেছে। অন্যদিকে লামডিং-শিলচর মিটার গেজ লাইনটিও ব্রডগেজে রূপান্তরিত করা হয়েছে। এই পথে ৩৭টি সুড়ঙ্গ ও ৫৮৬টি সেতু আছে। এই রেলপথে স্টেশনের সংখ্যা ২৪। হারানগাজাও-জাতিঙ্গা বিভাগে সবচেয়ে বেশি ঢালযুক্ত জমি রয়েছে – ১:৩৭।
সঠিক অনুচ্ছেদ শিরোনাম কোনটি?
titleA. অন্যান্য পরিকল্পিত প্রকল্প
titleB. ইতিহাস
titleC. কালকা–শিমলা রেল
titleD. লামডিং–হাফলং–বদরপুর পার্বত্য বিভাগ (অসম)
উত্তর: titleD
১৭৬০ সালে ইংরেজরা চট্টগ্রাম দখল করে। নিজেরা শিক্ষা বিস্তারের চেষ্টা না করলেও এ ব্যাপারে তারা মিশনারিদের সহায়তা গ্রহণ করে। ১৮১৮ সালের মধ্যে মিশনারিরা এলাহাবাদ থেকে আকিয়াব পর্যন্ত ১৮০টি প্রাথমিক বিদ্যালয় স্থাপন করেন। এদের মধ্যে ১১১টি শ্রীরামপুর মিশনের আওতায় ছিল । এগুলোর মধ্যে কোন না কোনটির চট্টগ্রামে অবস্থিত হওয়া অসম্ভব নয়।

ইস্ট ইন্ডিয়া কোম্পানি শিক্ষা বিস্তারে আগ্রহী ছিল না। ১৭৮১ সালে ওয়ারেন হেস্টিংস-এর মদদে কলকাতা মাদ্রাসা প্রতিষ্ঠা ছাড়া আর কোন নজির মেলে না। ১৮১৩ সালে ব্রিটিশ পার্লামেন্টে ভারতে শিক্ষা প্রসারের একটি বিল পাশ হয় আর ১৮৩৭ সালের ৭ মার্চ বড়লাট লর্ড উইলিয়াম বেন্টিং তার পরিষদের আইন সচিব টমাস বেবিংটন মেকলের সুপারিশ অনুসারে ইংরেজি শিক্ষা প্রবর্তনের উদ্যোগ নেন। তদানুযায়ী ১৮৩৬ সালে তখনকার ৫টি বিভাগে সরকারী উচ্চ বিদ্যালয় প্রতিষ্ঠার উদ্যোগ নেওযা হয়। চট্টগ্রামে প্রতিষ্ঠত হয় চট্টগ্রাম জিলা স্কুল। এর ৫ বছর পর মিশনারীরা ১৮৪১ সালে সেন্ট প্লাসিডস স্কুল প্রতিষ্ঠা করে। ১৮৪৪ সালে বড়লাট লর্ড হার্ডিঞ্জ ইংরেজি জানাকে রাজকার্যে যোগদানের শর্ত করল অর্যার্য স্থানের ন্যায় চ্টগ্রামেও ইংরেজি শিক্ষার মধ্য ও উচ্চ বিদ্যালয় প্রতিষ্ঠা পায়। এর মধ্যে মিউনিপ্যাল হাই স্কুল (প্রতিষ্ঠা ১৮৮০) , চিটাগাং ইংলিশ স্কুল (১৮৮৫) ও হাজারী স্কুল (১৮৮৫) অন্যতম।

১৮৯১ সালে হান্টার কমিশনের পর থেকে বিদ্যালয়ে সরকারী সাহায্য শর্তারোপিত হয়ে যায়। ফলে তেমন করে আর নতুন বিদ্যালয় প্রতিষ্ঠা পায় নি। বিশ শতকের শুরু থেকে স্বদেশি আন্দোরন জোরদার হতে থাকে। বিভিন্ন স্থানে নতুন নতুন বিদ্যালয় স্থপিত হয়। এ সময়ের স্কুল গুলোর মধ্যে রয়েছে এনায়েত বাজারের ণ্যাশনাল হাই স্কুল, দেওয়ান বাজারে ইমাতারা হাই স্কুল, সদরঘাটে গ্রাজুয়েট হাই স্কুল এবং ফিরিঙ্গিবাজারে জে এম সেন হাই স্কুল। এর মধ্যে কেবল জে এম সেন হাই স্কুলটি টিকে রয়েছে।

সঠিক অনুচ্ছেদ শিরোনাম কোনটি?
titleA. বিদ্যালয়
titleB. ব্রিটিশ আমল
titleC. ইতিহাস
titleD. কলেজ
উত্তর: titleB
মূল অভিযানের মাশখানেক আগে থেকেই মিত্রবাহিনী ওভারলর্ডের রিহার্সাল দিতে শুরু করে করেছিল। ১৯৪৪ সালের ২৮ এপ্রিল তারখে এরূপই একটি রিহার্সাল অনুষ্ঠিত হচ্ছিল ব্রিটেনের ডেভন উপকূলে যেখানে জার্মান টর্পেডো বোটের আকস্মিক আক্রমণে ৭৪৯ জন মার্কিন নৌ সেনা নিহত হয়।.

অভিযানোত্তর সময়ে ব্রিটেন থেকে ছড়িয়ে পড়া একটি খবরের কারণে অক্ষশক্তির মাঝে বিভ্রান্তি আরও বৃদ্ধি পেয়েছিল। স্বাধীন আইরিশ রাষ্ট্র যা আজকের আয়ারল্যান্ড, সেখানে ও সেখান থেকে যাতায়াতের উপর নিষেধাজ্ঞা জারি করা হয়। জার্মান দূতাবাসগুলো, নিরপেক্ষ রাষ্ট্র বা অন্যান্য অক্ষরাষ্ট্র যেখানেই থেকে থাকুক না কেন, সম্ভাব্য মিত্রবাহিনী অভিযান সম্পর্কে এতটাই পরস্পরবিরোধী তথ্য পেয়েছিল যে মিত্রবাহিনীর নীতিনির্ধারকরা একটি পর্যায় গিয়ে নিশ্চিত হন যে এখন কোন সঠিক তথ্য পেলেও জার্মানরার তার সত্যতা সম্পর্কে নিশ্চিত হতে পারবে না বা নিশ্চিয়তা পেতে আগ্রহী হবে না।

মূল অভিযানের কয়েক সপ্তাহ আগে ব্রিটেনের ডেইলী টেলিগ্রাফ পত্রিকায় একটি শব্দজট ছাপা হয় এবং গোয়েন্দারা আবিষ্কার করেন সেই শব্দজটের সমাধানের বেশ কিছু শব্দ পাওয়া যায় যা অপারেশান ওভারলর্ড পরিকল্পনায় ব্যবহৃত গোপন কিছু শব্দের অনুরূপ। যেমন শব্দজটের একটি সমাধান ছিল মালবেরি যা প্রকৃতপক্ষে ছিল ওভারলর্ডে ব্যবহৃতব্য একটি ভ্রাম্যমাণ বন্দর যা অবতরণের কাজে ব্যবহার হওয়ার কথা। এই ঘটনা আবিষ্কারের পর ব্রিটিশ গোয়েন্দা সংস্থা এমআই-৫ শব্দজটটির নির্মাতা লন্ডনের এক স্কুলশিক্ষক লিওনার্ড ডাওকে জিজ্ঞাসাবাদের জন্য তলব করে। কিন্তু জিজ্ঞাসাবাদের পর গোয়েন্দা কর্মকর্তারা নিশ্চিত হন যে ডাও প্রকৃতপক্ষে নির্দোষ ও শব্দের মিলের ঘটনাটি ছিল কাকতালীয়।

মূল অভিযানের আগে একাধিকবার তথ্যফাঁস হবার ঘটনা ঘটেছিল। আলবেনীয় নাগরিক ইলিয়েসা বাযনা যিনি জার্মানদের পক্ষে গুপ্তচরবৃত্তি করেছিলেন, অভিযানের পূর্বে সাবেক জার্মান চ্যান্সেলর ও সেই সময়ে তুরস্কে জার্মান রাষ্ট্রদূত ফ্রাঞ্জ ভন প্যাপেনের হাতে ওভারলর্ড সম্পর্কে বেশ কিছু গোপন নথিপত্র হস্তান্তর করতে সক্ষম হন। নথিপত্রগুলো সরাসরি ভাবে ওভারলর্ডের সাথে সম্পর্কিত না হলেও অর্থাৎ এতে পরিকল্পনার বিশেষ তথ্য না থাকলেও এতে অপারেশান ওভারলর্ড নামে যে কোন অভিযান সত্যিই রয়েছে সেই তথ্য ছিল।

তথ্যফাঁসের আরেকটি ঘটনা ঘটে ফরাসি জেনারেল চার্লস দ্য গলের অসাবধানী কথাবার্তার কারণে। তিনি ডি-ডের পর একটি মন্তব্যে বলেন যে নরম্যান্ডির অবতরণই হল মিত্রবাহিনীর প্রকৃত অভিযান। এই মন্তব্যের ফলে মিত্রবাহিনীর "অপারেশান ফর্টিচ্যুড" ব্যর্থ হবার উপক্রম হয়েছিল যে অপারেশানের মাধ্যমে জার্মান নীতিনির্ধারকদের মাঝে বদ্ধমূল ধারণা সৃষ্টি করা হয় যে মূল অভিযান হবে নরওয়ের উপকূল দিয়ে। ফর্টিচ্যুডের দ্বারা বিভ্রান্ত হয়ে জার্মানরা নরওয়ের উপকূলে বিপুল শক্তি সঞ্চয় করে প্রতিরক্ষা গড়ে তোলে। পরে অবশ্য দ্য গলের মন্তব্যের তেমন বিরূপ প্রভাব পড়েনি কেননা জার্মানরা তার মন্তব্যকে তেমন একটি গ্রাহ্য করেননি ও তখনও নিশ্চিত ছিলেন নরওয়ের উপকূল দিয়ে একটি বড় আক্রমণ ঘটবে। আদতে দ্বিতীয় বিশ্বযুদ্ধের পুরো সময়কালেও নরওয়ে দিয়ে কোন অভিযান কখনও পরিচালিত হয়নি।

সঠিক অনুচ্ছেদ শিরোনাম কোনটি?
titleA. প্রযুক্তি
titleB. মিত্রশক্তির অভিযান পরিকল্পনা
titleC. প্রশিক্ষণ ও নিরাপত্তা
titleD. মিত্রবাহিনীর অভিযান সমূহ
উত্তর: titleC
২০১২ সালের ২৪শে অক্টোবর এই চলচ্চিত্রের কথা পরিচালক এই চলচ্চিত্রের অন্যতম প্রযোজক শ্রীকান্ত মোহ্‌তাকে বলেন। এরপর থেকেই এই চলচ্চিত্রকে নিয়ে ইন্ড্রাস্ট্রিতে আলোচনা শুরু হয়।

পরিচালক কমলেশ্বর মুখোপাধ্যায় "চাঁদের পাহাড়" চলচ্চিত্রকে তার "ড্রিম প্রজেক্ট" বলে অভিহিত করেছেন। একে তিনি "দুদিকেই ধার সম্পন্ন তলোয়াড়"ও বলেছেন। কারণ তিনি আফ্রিকায় এক মাস ধরে শ্যুটিং স্থান খুঁজতে গিয়ে অনুভব করেছেন, কাজটা কত দুরুহ। শ্রী ভেঙ্কটেশ ফিল্মস এর প্রযোজনায় এগিয়ে আসে এবং তারা দেবকেই এই চলচ্চিত্রের জন্য উপযুক্ত মনে করে। তিনি বলেন, তিনি ২০০৯ তাঁর মার সাথে "নিউ এম্পায়ার হল"-এ গিয়ে আফ্রিকান সাফারি দেখেছিলেন এবং সেদিনই "চাঁদের পাহাড়" বানানোর কথা ভেবেছিলেন।

পরিচালক এই ছবির ক্ষেত্রে একটি মাসাই প্রবাদ ব্যবহার করেছেন, "â€" (তুমি যদি কোণায় না বসবাস কর, তারমানে তুমি অনেক জায়গা নিয়ে নিচ্ছ)। তিনি এও বলেছেন, বিভূতিভূষণ বন্দ্যোপাধ্যায় কর্তৃক "চাঁদের পাহাড়" লেখায় তিনি কৃতজ্ঞ, কারণ লেখক এত দুর্দান্তভাবে লিখেছেন, যে পুরো দৃশ্য চোখের সামনে যেন ভেসে ওঠে। দেব বলেছেন, এটা তার জীবনের সবচেয়ে বড় প্রজেক্ট।

সঠিক অনুচ্ছেদ শিরোনাম কোনটি?
titleA. ব্যবসা ও রেকর্ড
titleB. শুরু
titleC. উপজাতি
titleD. কাহিনী
উত্তর: titleB
১০০০এস "নিউ এজ" ডিজাইনটি লকহিড এফ-১১৭ নাইটহক ডিজাইনকারী পিটার নওমান আঁকেন এবং ১০০০ এস আন্তর্জাতিক ডিজাইন ফোরাম থেকে রৌপ্য পদক অর্জন করেছিলেন। প্রাথমিক প্রতিবেদনগুলি ছিল যে এটিতে একটি ভি-যমজ ইঞ্জিন থাকবে, তবে এমজেড শেষ পর্যন্ত ১০০০° ক্র্যাঙ্কের পরিবর্তে একটি সমান্তরাল-যমজ বেছে নিয়েছে। ফ্রেমটি একটি দ্বিগুণ-স্পার ডিজাইন, এটি এপ্রিলিয়া ফালকোর মতো নয়। এমজেড ক্রোম-মলি স্টিল ব্যবহার করেছে। ১০০০এস এর প্রোটোটাইপ মডেলটি জার্মানিতে ইন্টারমোট ২০০০ সালে চলাকালীন পূর্বরূপিত হয়েছিল এবং ২০০৩ সালে প্রযোজনায় চলে এসেছিল। বাইকটি প্রথমে ভাল বিক্রি হচ্ছিল, বিশেষত জার্মানিতে এটি ব্যাপকভাবে বিক্রি হচ্ছিল। এমজেড, যার এক বিশাল বিশ্ব নির্মাতা হওয়ার মহাপরিকল্পনা ছিল, তিনি ১০০০এস এর কিছু বৈকল্পিক যেমন এমজেড ১০০০এসএফ নগ্ন বাইক এবং এমজেড ১০০০এসটি স্পোর্টস ট্যুরিং বাইক সৃষ্টি করতে শুরু করেছিলেন। আর্থিক সমস্যা থাকায় এমজেড কারখানাটি বন্ধ ছিল।

সঠিক অনুচ্ছেদ শিরোনাম কোনটি?
titleA. প্রতিষ্ঠানের ইতিহাস
titleB. Reception
titleC. বিকাশের ইতিহাস
titleD. Model range
উত্তর: titleC
অধিকাংশ শোকসন্তপ্ত ব্যক্তির এই বিষাদময় যাত্রার শেষ পরিণতি হচ্ছে তাদের ভালবাসার মানুষটিকে ছাড়া একটি জীবনের সঙ্গে আপোষ করে নিয়ে তার সাথে সমন্বয়সাধন।  কিউব্লার-রস মডেলে স্বীকার্য আছে যে একজন প্রিয় ব্যক্তির সাথে বিচ্ছেদের পর বিষাদের পাঁচটি ধাপ থাকে। অস্বীকার, রাগ, লাভক্ষতির হিসেবনিকেশ করা, বিষণ্ণতা ও গ্রহণযোগ্যতা। যদিও এটা স্বীকৃত যে, সাধারণত একজন শোকার্তকে প্রাথমিক পর্যায়ে অসাড়তার মধ্য দিয়ে যেতে হয় যা বিষণ্নতার জন্ম দেয় এবং শেষে পুনর্গঠন সম্ভব হয় এবং পুনঃ স্বাভাবিক অবস্থা ফিরে আসে; অধিকাংশ আধুনিক বিষাদ বিশেষজ্ঞরা মনে করেন বিষাদ অভিজ্ঞতার বৈচিত্র এবং অনুভুতির তীব্রতা এবং দৈর্ঘ্য সংশ্লিষ্ট ব্যক্তির সাংস্কৃতিক পটভূমি উপর নির্ভর করে এবং ব্যক্তিবিশেষে ভিন্ন ভিন্ন হয়।

প্রায়ই স্মৃতিরোমন্থন বা নিরবিচ্ছিন্নভাবে অনিবারিত অনধিকারমূলক এবং কষ্টদায়ক চিন্তা করা  শোকার্ততার পরিচয় দেয়। জন বোলবির হৃত বস্তুর জন্য অনুসন্ধানের ধারণা মূলত শোকসন্তপ্ত ব্যক্তির উদ্বেগ এবং ক্রমবর্ধমান হতাশার কথা বলে। এর মধ্যে আছে চলে যাওয়া ব্যাক্তির স্মৃতি বার বার মনে করা এবং সম্ভবত তার সাথে আবার দেখা হওয়ার মনগড়া অনুভূতি। 'পরিত্যক্ত হওয়া' বা 'প্রতিদানহীন ভালবাসা'র, ক্ষেত্রে উপরোক্ত অনুভূতিগুলির উপরন্তু এই মানসিক অনুসন্ধানের মধ্যে থাকে বিচ্ছেদের কারণ অনুসন্ধান ও  চলে যাওয়া মানুষটির সঙ্গে পুনর্মিলনের সম্ভাবনার আশা।  এছাড়াও যখন এই বিচ্ছেদের সাথে প্রত্যাখ্যান জড়িত থাকে তখন জড়িত হতে পারে লজ্জানুভূতি যেমন অগ্রহণযোগ্যতা, পরিত্যাগযোগ্যতা, অযোগ্যতার বেদনাদায়ক অনুভূতি। 

শোকার্ততার শারীরিক লক্ষণ হল:

সঠিক অনুচ্ছেদ শিরোনাম কোনটি?
titleA. অকৃত্রিম বিষাদ
titleB. মানসিক ট্রমা
titleC. সাংস্কৃতিক উল্লেখ
titleD. ট্রমা পরবর্তী স্ট্রেস ডিসর্ডার
উত্তর: titleA
১৮৯৫ সালে টাউনসেন্ডের খেলোয়াড়ী জীবনের উল্লেখযোগ্য মুহুর্ত ছিল। বিদ্যালয়ের কর্মকাণ্ডে ব্যাপক সম্পৃক্ততা থাকায় ২১ জুলাই একটিমাত্র খেলায় অংশ নিয়েছিলেন। খেলায় তিনি ৯৪ রান দিয়ে মাত্র দুই উইকেট পান। তবে, গ্লুচেস্টারশায়ারের বাদ-বাকী ১১ খেলায় তিনি ১২২ উইকেট পেয়েছিলেন। শারীরিক শক্তিমত্তাও বাড়তে থাকে। প্রায় সবগুলো খেলাতেই তার অংশগ্রহণ ছিল। প্রায়শঃই আলতোভাবে বোলিং করলেও ব্যাটসম্যানেরা তার বাঁক খাওয়া বলে বিভ্রান্ত হতো। এ সময়ে টাউনসেন্ড বেশ সফলতা পান। কেবলমাত্র ত্রিশটি বাদে ৬৫৯ ওভার একপ্রান্ত থেকে গ্রেস তাকে দিয়ে করিয়েছেন। তার পূর্ণাঙ্গ বোলিং পরিসংখ্যান ছিল ৬৩০.১ ওভার ১৫১ মেইডেন ১৪৬৭ রান ১২২ উইকেট (গড় ১২.০২)।

১৮৯৬ সালের মে, জুন ও জুলাই মাসে আবহাওয়া ক্রমাগত শুষ্ক হতে থাকলে টাউনসেন্ডের বোলিংও অনেকাংশে অকার্যকর হয়ে পড়ে। তবে, বৃষ্টির ঘনঘটা আসলে শেষ চার খেলায় ৩৮ উইকেট তুলে নেন। বল হাতে ব্যর্থ হলেও ব্যাটহাতে বেশ সফল হতে থাকেন ও অল-রাউন্ডারের মর্যাদা লাভ করেন। ইয়র্কশায়ারের বিপক্ষে নিজস্ব প্রথম সেঞ্চুরি করেন। নটিংহ্যামশায়ারের বিপক্ষে অত্যন্ত গুরুত্বপূর্ণ খেলায় দলকে জয়ের মুখ দেখান।

১৮৯৮ সালে লর্ডসের পোতানো উইকেটে উদ্বোধনী খেলায় মিডলসেক্সের বিপক্ষে বোলিং করে জয় এনে দেন। বোলিং অনুপযোগী পিচে তার বোলিং অনেকাংশেই সাফল্যবিহীন ছিল। তবে, পূর্বেকার বছরের চেয়েও ব্যাটসম্যান হিসেবে বেশ সফল হন। পাঁচটি শতরানের দেখা পান। সর্বোচ্চ ১৫৯ রান তুলেন ল্যাঙ্কাশায়ারের বিপক্ষে। আগস্টে বৃষ্টি নামলে তার ব্যাট কথা বলেনি। কিন্তু, বোলিং ১৮৯৫ সালের চেয়েও অপ্রতিরোধ্য ছিল। পাঁচ খেলায় ১,৫৩৩ বল করে ৬৫ মেইডেন দেন ও ১১.১৭ গড়ে ৭১৫ রান দিয়ে ৬৪ উইকেট পান।

এ সকল অর্জনের প্রেক্ষিতে উইজডেন কর্তৃক অন্যতম বর্ষসেরা ক্রিকেটার মনোনীত করা হয় টাউনসেন্ডকে। ১৮৯৯ সালের গ্রীষ্মের শুকনো আবহাওয়ায় এক লাফে সম্মুখসারির ব্যাটসম্যান হিসেবে আত্মপ্রকাশ করেন। নয়টি শতরান করেন তিনি। সর্বোচ্চ ২২৪ রান তুলেন এসেক্সের বিপক্ষে। তবে, তার বোলিং অনেকাংশে নিষ্প্রভ ছিল। এমনকি বোলিং সহায়ক পিচেও তার বোলিংয়ে ধার ছিল না।

১৯০০ সালে ৫৭টি প্রথম-শ্রেণীর উইকেট পেলেও টাউনসেন্ড ব্যাট হাতে সফল হন। বড় ধরনের রান না করলেও পূর্বের চেয়েও বেশীমাত্রায় স্পিন বোলিং মোকাবেলা করেছেন বিশেষ করে চেল্টেনহামে মৌসুমের শেষ দিকে।

১৯০১ সালের গ্রীষ্মের অধিকাংশ সময় আইন বিষয়ে পড়াশোনায় মনোনিবেশ ঘটান। এরপর তিনি উকিল হিসেবে কর্মজীবন শুরু করেন। এরফলে ১৯০৬ সালের পূর্ব-পর্যন্ত মৌসুমের উল্লেখযোগ্য খেলায় অংশ নিতেন। সবগুলো খেলাতেই বোলিং করলেও ব্যাটহাতে ধারাবাহিকভাবে সফল ছিলেন। ১৯০২ সালে তুলনামূলক কঠিন পিচে সাসেক্সের বিপক্ষে ১৪৭ রান তুলেন। ১৯০৬ সালে ওরচেস্টারশায়ারের বিপক্ষে ২১৪ রান করেন। ১৯০৭ সাল থেকে স্টকটন-অন-টিসে অফিসিয়াল রিসিভার হিসেবে মনোনীত হন। খুব কমই খেলায় অংশ নিতেন। তবে, চেল্টেনহাম উৎসবে খেলতেন।
সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. অবসর
titleC. প্রারম্ভিক জীবন
titleD. প্রথম-শ্রেণীর ক্রিকেট
উত্তর: titleD
২০০৬ সালে ইয়েমেনের এক ধনাঢ্য পরিবারের সন্তানকে অপহরণের অভিযোগে আওলাকিকে গ্রেপ্তার করা হয়। আল-কায়েদার তহবিল সংগ্রহের জন্যই তিনি ওই অপহরণের সঙ্গে যুক্ত ছিলেন বলে কথিত আছে। ২০০৭ সালে কারাগার থেকে বের হওয়ার পর ইয়েমেনে পালিয়ে থেকে আল-কায়েদাকে সংগঠিত করছিলেন আওলাকি।
তিনি মার্কিন হয়েও, আমেরিকার জোর সমালোচক হয়ে ওঠেন এবং ইন্টারনেটে বিপুল সাড়া জাগিয়ে বহু অনুসারীর সৃষ্টি করেন যার মধ্যে বিশ্বের বিভিন্ন জায়গায় অনেক র‌্যাডিকাল মতাদর্শীরা তার প্রচার শুনতো। আমেরিকা ও ইয়েমেন, বেশ কয়েকটি সন্ত্রাসী হামলায় তার কথিত ভূমিকার জন্য তার অনুসন্ধান চালায় । ইয়েমনী কর্তৃপক্ষ ২০১০ সালে ইয়েমেনে একজন ফরাসী তেল শিল্প কর্মীকে হত্যার ঘটনার জন্য তার বিরুদ্ধে ‘বিদেশীদের বিরুদ্ধে হানাহানিতে ইন্ধন যোগানোর’ অভিযোগ করে। তবে কোনো অভিযোগই প্রমাণিত হয়নি।

সঠিক অনুচ্ছেদ শিরোনাম কোনটি?
titleA. সন্ত্রাসী কার্যক্রম
titleB. জন্ম
titleC. মৃত্যু
titleD. আরও পড়ুন
উত্তর: titleA
হেমচন্দ্র চৌধুরী ১৮৮০ সালে (১২৮৬ বঙ্গাব্দ) মধুপুর উপজেলার আমবাড়িয়া রাজবাড়ি ত্যাগ করে গোপালপুর উপজেলার ঝাওয়াইল ইউনিয়নের সুবর্ণখালি গ্রামে নতুন রাজবাড়ি নির্মাণ করেন। তিনি সেখান থেকেই জমিদারি পরিচালনা শুরু করেন। সুবর্ণখালি ছিল যমুনা তীরের প্রসিদ্ধ নদীবন্দর। তখন কলকাতার সাথে সহজ যোগাযোগের কারণে সুবর্ণখালিতে আসাম ও কলকাতার স্টীমার আসতো। হেমচন্দ্র চৌধুরীসহ কয়েকজন হিন্দু জমিদারের উদ্দ্যোগ ও প্রচেষ্টায় ১৯০৫ সালে ময়মনসিংহ হতে জগন্নাথগঞ্জ ঘাট পর্যন্ত রেলওয়ে লাইন সম্প্রসারণ করা হয়। যা রেল ও স্টীমার যোগে ঢাকার সাথে কলকাতার যোগাযোগকে সহজ করে তোলে।

তিনি সুবর্ণখালি হতে সরিষাবাড়ি উপজেলার জগন্নাথগঞ্জ ঘাট পর্যন্ত পাঁচ কিলোমিটার সড়কে হেরিংবন্ড করে টমটম বা পালকিতে যাতায়াতের ব্যবস্থা করেন। জানা যায়, এটিই গোপালপুর উপজেলার প্রথম পাঁকা সড়ক। ঊনবিংশ শতাব্দীর শেষ দশকে সুবর্ণখালি নদীবন্দর ও হেমচন্দ্রের রাজবাড়ি যমুনায় তলিয়ে যায়। বর্তমানে এটি সোনামুই/সোনামুখী নামে পরিচিত।

হেমচন্দ্র চৌধুরী দানবীর ও শিক্ষানুরাগী ছিলেন। তিনি ১৯০০ সালে তার মাতার (সৎ মাতা) নামে হেমনগর শশীমুখী উচ্চ ইংরেজি বিদ্যালয় স্থাপন করেন। কুঁড়ি একর জমির উপর প্রতিষ্ঠিত বিদ্যালয়টি এখনও শিক্ষার আলো ছড়িয়ে যাচ্ছে।
হেমবাবু গোপালপুরের সুতী ভিএম পাইলট হাই স্কুল ও পিংনা হাই স্কুল প্রতিষ্ঠায় জমি ও অর্থ দান করেন। এছাড়াও তিনি ঢাকা বিশ্ববিদ্যালয়, ঢাকা মেডিকেল স্কুল, ময়মনসিংহ ভিক্টোরিয়া হাসপাতাল নির্মাণে, ময়মনসিংহ পুরাতন হাসপাতালের সৌধ নির্মাণে, পিংনা দাতব্য চিকিৎসালয়, গোপালপুর বালিকা বিদ্যালয় এবং বরিশাল মুক ও বধির বিদ্যালয়ে উল্লেখযোগ্য পরিমাণ অর্থ দান করেছিলেন। আনন্দমোহন কলেজ প্রতিষ্ঠায় শিলালিপিতে দশজন দাতার মধ্যে চতুর্থ স্থানে রয়েছে তার নাম।

প্রজাসাধারণের পানীয় জলের সুবিধার্থে রাস্তার মোড়ে মোড়ে কূপ ও বহুসংখ্যক পুকুর খনন করেন। চট্টগ্রামের সীতাকুন্ডের চন্দ্রনাথ মন্দির ও চন্দ্রনাথ পাহাড়ে তীর্থযাত্রীদের জন্য লোহার সেতু নির্মাণে এবং টাঙ্গাইল ফৌজদারী উকিলবার প্রতিষ্ঠায় সার্বিক সহায়তা করেন। প্রজাদের সুখে-দুঃখে পাশে থাকার নানা কাহিনী লোকমুখে প্রচলিত আছে। হেমনগরে তিনি স্থাপন করেছিলেন হরদুর্গা দাতব্য চিকিৎসালয়। ম্যালেরিয়ার স্বর্গরাজ্য বলে কথিত এ অঞ্চলে তিনি বিংশ শতব্দীর প্রথমার্ধে ডাকঘর মারফত মাসিক ১৫ পাউন্ড কুনলিন ঔষধ বিতরণ করেছিলেন। হেমনগর - গোপালপুর - আমবাড়িয়া সড়কও নির্মাণ করেন তিনি। রাজবাড়ির উত্তর-পুর্ব ‍দিকে সড়কের ত্রিমোহনায় লোহার ব্রিজ স্থাপন করেছিলেন।

সঠিক অনুচ্ছেদ শিরোনাম কোনটি?
titleA. অবদান
titleB. মৃত্যু
titleC. সংস্কৃতিতে অবদান
titleD. আতিথ্যতা
উত্তর: titleA
প্রথম যখন বদর লড়াইয় হয়েছিল তার আগে (সাফওয়ানের যুদ্ধ) মুহাম্মদ তার শ্বশুর আবদুল্লাহ ইবনে জাহাশকে ১২ জন লোকের সাথে রজবে একটি সত্যানুসন্ধানী অপারেশনে প্রেরণ করেছিলেন। আব্দুল্লাহ তার সাথে নিয়েছিল আবু হুদায়েফা, আবদুল্লাহ ইবনে জাহাশ, উকাশা ইবনুল মিহসান, উতবাখ গাজওয়ান, সাদ ইবনে আবি ওয়াক্কাস, আমির ইবনে রাবিয়া, ওয়াকিদ ইবনে আবদুল্লাহ এবং খালিদ ইবনে বুখায়েরকে। মুহাম্মদ ইবনে জাহাশকে একটি চিঠি দিয়েছিলেন, কিন্তু তিনি দুই দিনের জন্য ভ্রমণে থাকেন এবং সেখানে না যাওয়া পর্যন্ত চিঠি পড়তে পারেন না এবং তারপরে চিঠিতে বলা হয়েছে তার সঙ্গীদের কোন ক্ষতি ছাড়াই চিঠিতে যা করতে নির্দেশ দেওয়া হয়েছিল তা করতে হবে। আবদুল্লাহ দুইদিন ধরে ভ্রমণ করতে করতে এগিয়ে গেলেন। তারপর তিনি চিঠিটি খুললেন। চিঠিতে লিখা ছিল - তাকে মক্কা এবং তাইফ এর মধ্যে নাখলা পর্যন্ত পৌঁছাতে হবে বা নাখলা পর্যন্ত এগিয়ে যেতে হবে। কুরাইশের জন্য অপেক্ষা করতে বলা হয়েছে এবং তারা যা করছে তা পর্যবেক্ষণ করতে বলা হয়েছে।

ইবনে জাহাশ বলল যে, তার সঙ্গীরা তাদের পছন্দ অনুসারে শহীদ হবার জন্য তার সাথে নির্দ্বিধায় যোগ দিয়েছিল এবং কেউ ফিরে যাননি। সকল সঙ্গী তাকে অনুসরণ করতে রাজি ছিল। (কয়েকটি জীবনীবিদ লিখেছেন যে দুইজন মুসলমান শহীদ না হওয়ার সিদ্ধান্ত নিয়েছিলেন এবং মদিনা ফিরে যেতে ছেয়েছিলেন)। সা'দ ইবনে আবি ওয়াক্কাস এবং উতবা ইবনে গাজ্জওয়ান একটি উট হারিয়েছিলেন । 

সঠিক অনুচ্ছেদ শিরোনাম কোনটি?
titleA. পটভূমি এবং অংশগ্রহণকারী
titleB. ইসলামিক প্রাথমিক সূত্র
titleC. ফলাফল
titleD. আক্রমণ
উত্তর: titleA
অর্থনীতি ও ব্যবসায় প্রশাসন অনুষদ একটি স্বাধীন সত্তা হিসেবে এ তিবলিসি স্টেট ইউনিভার্সিটি ১৯৩১ সালে সামাজিক ও অর্থনৈতিক অনুষদ প্রতিষ্ঠিত হয়। ১৯৪৪ সাল পর্যন্ত এটিই ছিল জর্জিয়ান অর্থনীতি এবং শিক্ষার একমাত্র গবেষণা কেন্দ্র। তিবলিসি স্টেট ইউনিভার্সিটি রয়েছে অর্থনীতি ও ব্যবসায় প্রশাসন অনুষদে রয়েছে অর্থনীতি, ব্যষ্টিক অর্থনীতি ও ব্যবস্থাপনা, বিপণন ও বাণিজ্য, আন্তর্জাতিক, ব্যবসায় প্রশাসন বিভাগ।
সঠিক অনুচ্ছেদ শিরোনাম কোনটি?
titleA. অর্থনীতি ও ব্যবসায় প্রশাসন অনুষদ
titleB. মনোবিজ্ঞান এবং শিক্ষণবিজ্ঞান অনুষদ
titleC. মানবিক ও কলা অনুষদ
titleD. সামাজিক ও রাষ্ট্রবিজ্ঞান অনুষদ
উত্তর: titleA
অভিনয়শিল্পী নির্বাচনের ক্ষেত্রে তৌকীর চরিত্র অনুযায়ী যাদেরকে প্রয়োজন তাদের নির্বাচন করেন। এতে পুলিশ কর্মকর্তা ফরহাদ চরিত্রে অভিনয় করেন মোশাররফ করিম। তিনি তৌকীরের পূর্ববর্তী সবকটি চলচ্চিত্রে অভিনয় করেছিলেন। তার সাথে পুনরায় কাজের প্রসঙ্গে মোশাররফ বলেন, "তিনি একজন দক্ষ নির্মাতা। আমি দারুণ স্বাচ্ছন্দ্যবোধ করি তার নির্দেশনায় কাজ করতে। সবচেয়ে বড় কথা হল, নতুন কিছু শেখা যায় তার সাথে কাজ করলে।" বিদেশ গমনে ইচ্ছুক বিধবা বিউটি চরিত্রে অভিনয় করেন জাতীয় চলচ্চিত্র পুরস্কার জয়ী অভিনেত্রী নিপুণ। তৌকীরের সাথে এটি তার প্রথম কাজ। ফজলুর রহমান বাবু বিদেশে নাম-পিতৃপরিচয় গোপন করে বিদেশ যাওয়া ছেলের বাবা চরিত্রে অভিনয় করেন। তিনি বলেন, "লাশ ফিরে পাওয়ার জন্য বাবার যে আকুলতা সেটি ফুটিয়ে তুলতে কষ্ট করতে হয়েছে আমাকে।"
সঠিক অনুচ্ছেদ শিরোনাম কোনটি?
titleA. মুক্তি
titleB. অভিনয়শিল্পী নির্বাচন
titleC. মূল্যায়ন
titleD. নির্মাণ
উত্তর: titleB
পড়াশোনা শেষ করে, তিনি ১৯৯২ থেকে ১৯৯৩ পর্যন্ত ইকোনমিকস এন্ড প্রাইভেটাইজেশন এর ওপর রিসার্চ ইন্সটিটিউটে কাজ করেন।

১৯৯৪ থেকে ২০০০ সাল পর্যন্ত ব্যাংক অব লিথুয়ানিয়াতে ডিপার্টমেন্ট রেগুলেটিং হিসেবে বাণিজ্যিক ব্যাংকে কাজ করেন এবং পরে মানিটারি পলিসি ডিপার্টমেন্ট এর পরিচালকের দায়িত্ব পালন করেন।

২০০০ থেকে ২০০৮ সাল পর্যন্ত তিনি এবি ভিলনিয়াস ব্যাংকাস এর প্রধান অর্থনীতিবিদ ও উপদেষ্টামন্ডলীর সভাপতি হিসেবে দায়িত্ব পালন করেন। 
পরবর্তীতে ২০০৮ থেকে ২০১৮ সাল পর্যন্ত তিনি এসইবি ব্যাংকাস এর প্রধান উপদেষ্টা ও পরে প্রধান অর্থনীতিবিদ হিসেবে দায়িত্বপ্রাপ্ত হন।

২০০৪ সালে তিনি লিথুয়ানিয়ার সাবেক রাষ্ট্রপতি ভালদাস এডামকাস এর সমর্থনে নির্বাচনী প্রচারণায় অংশ নেন।
সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. রাজনীতি ও পেশা জীবন
titleC. প্রাথমিক জীবন ও শিক্ষা
titleD. রাষ্ট্রপতির দায়িত্ব পালন(২০১৯-বর্তমান)
উত্তর: titleB
১৯৬১ সালে ইংল্যান্ড সফরের জন্য অস্ট্রেলিয়ার সদস্য নির্বাচিত হন। এ সফরের পূর্বে অস্ট্রেলিয়া দলের সদস্যরূপে তাসমানিয়ার বিপক্ষে উপর্যুপরী খেলায় সেঞ্চুরি করেন তিনি। ইংরেজ গ্রীষ্মকালীন মৌসুমে ৬০.০৩ গড়ে ১৯৮১ রান তুলেন। বিশ্বযুদ্ধ পরবর্তীকালে ডন ব্র্যাডম্যান, নীল হার্ভে ও বিল লরি’র অ্যাশেজ সফরে সংগৃহীত ২০০০ রানের মাইলফলক অল্পের জন্য স্পর্শ করতে পারেননি।

সফরের তৃতীয় খেলায় ইয়র্কশায়ারের বিপক্ষে খেলেন যা তার দ্বিতীয় খেলা ছিল। কভার ড্রাইভের মাধ্যমে অপরাজিত ১০০ রান তুলেন। এরপর ল্যাঙ্কাশায়ারের বিপক্ষে ৭৪ রান সংগ্রহের পর গ্ল্যামারগনের বিপক্ষে দুই খেলায় ১২৪ রান সংগ্রহ করেন। তার এ ইনিংসগুলো উইজডেনের মতে মৌসুমের সেরা ছিল। গ্লুচেস্টারশায়ারের বিপক্ষে ৭৩ রান ও লর্ডসে প্রথমবারের মতো খেলে মেরিলেবোন ক্রিকেট ক্লাবের বিপক্ষে ১২২ রান করেন যা কার্যতঃ টেস্ট শুরুর পূর্বেকার প্রস্তুতিমূলক খেলা ছিল। অস্ট্রেলিয়া ৬৩ রানে জয় পায়। পরের খেলায় সাসেক্সের বিপক্ষে হাঁটুতে আঘাত পান ও মাঠ থেকে চলে আসতে হয়। এরফলে উভয় ইনিংসের কোনটিতেই ব্যাট ধরতে পারেননি। ধারনা করা হয়েছিল যে, তাকে হয়তোবা বেশ কিছুদিন মাঠের বাইরে অবস্থান করতে হতে পারে।

কিন্তু, পাঁচদিন পর আরোগ্য লাভ করায় এজবাস্টনে অনুষ্ঠিত প্রথম টেস্ট খেলার জন্য তাকে মনোনীত করা হয়। ৮২ রান করায় অস্ট্রেলিয়া দল ৫১৬/৯ তুলে ইনিংস ঘোষণা করে। ৩২১ রানে প্রথম ইনিংসে এগিয়ে গেলেও দ্বিতীয় ইনিংসে ইংল্যান্ডকে অল-আউট করা যায়নি। খেলাটি ড্র হয়। তিনি তার ক্রীড়াশৈলী অক্ষুণ্ন রাখেন ও পরবর্তী টেস্ট শুরুর পূর্বে কেন্টের বিপক্ষে অপরাজিত ১০৪ রান তুলেন।

ক্রিকেটের স্বর্গরাজ্য লর্ডসে দ্বিতীয় টেস্ট অনুষ্ঠিত হয়। অপ্রত্যাশিত বাউন্সে স্বাচ্ছন্দ্য অনুভব করেননি নর্ম ও’নীল। খেলায় তিনি এক ও শূন্য রানে আউট হন। নিম্নমূখী রানের খেলায় অস্ট্রেলিয়া পাঁচ উইকেটে পরাভূত হয়।

কাউন্টি খেলাগুলোয় নিজেকে মেলে ধরতে সচেষ্ট হন। ল্যাঙ্কাশায়ারের বিপক্ষে ১৬২ রানের মনোজ্ঞ ইনিংস উপহার দেন তিনি। হেডিংলিতে অনুষ্ঠিত সিরিজের তৃতীয় টেস্টে ২৭ ও ১৯ রান তুলতে সক্ষম হন। টেস্টে জয়ী হয়ে ইংল্যান্ড এগিয়ে যায়। নর্দাম্পটনশায়ারের বিপক্ষে ১৪২ রান তুলেন। কিন্তু, রান সংখ্যা সমান হওয়ায় টাই হলেও স্বাগতিক দল চার উইকেট হাতে রেখে ড্র করে।

কারিগরী ত্রুটি থেকে উত্তরণ ঘটিয়ে ওল্ড ট্রাফোর্ডের চতুর্থ টেস্টের দ্বিতীয় ইনিংসে ৬৭ রান করেন। খেলায় স্বল্প ব্যবধানে জয়ী হয়ে অস্ট্রেলিয়া ১-১ রাখে ও অ্যাশেজ নিজেদের কাছে রেখে দেয়। চূড়ান্ত টেস্টকে সামনে রেখে ও’নীল ক্রমাগতভাবে রানের চাকা সচল রাখেন। চার ইনিংসের তিনটিতেই অর্ধ-শতকের ইনিংস খেলেন। ওভালের পঞ্চম টেস্টে ১১৭ রান করে নিজস্ব প্রথম টেস্ট সেঞ্চুরি করেন। খেলাটি ড্র হয়। একজন দর্শকের কাছ থেকে সৌভাগ্যসূচক মুদ্রা উপহার হিসেবে লাভ করেন ও ১৯ রানে সেকেন্ড স্লিপে আউট হওয়া থেকে বেঁচে যান।

টেস্টগুলোয় অংশ নিয়ে ৪০.৫০ গড়ে ৩২৪ রান সংগ্রহ করেন। এরপর ১৯৬২ সালে উইজডেন কর্তৃক অন্যতম বর্ষসেরা ক্রিকেটারের সম্মাননা পান। টেস্ট সিরিজের পর সফরের শেষদিকে পাঁচ ইনিংসের চারটিতেই অর্ধ-শতকের সন্ধান পান। প্রথম-শ্রেণীর খেলাবিহীন মাইনর কাউন্টিজের বিপক্ষে ১৩৮ রান তুলে ইংরেজ ভূমি ত্যাগ করেন নর্ম ও’নীল। সকল প্রথম-শ্রেণীর খেলায় অংশ নিয়ে সাতটি শতক হাঁকান তিনি। ২,০১৯ রান তুলে লরি’র পর দ্বিতীয় স্থান দখল করেন।

সঠিক অনুচ্ছেদ শিরোনাম কোনটি?
titleA. মূল্যায়ন
titleB. প্রারম্ভিক জীবন
titleC. উইজডেন বর্ষসেরা ক্রিকেটার
titleD. খেলার ধরন
উত্তর: titleC